क्यामरुनी टोली फाइनलमा
साबिकको विजेता जावलाखेल युथ क्लबलाई टाइब्रेकरमा पराजित गर्दै विदेशी टोली अफ्रिकन रुट्स एसोसिएसन क्यामरुन चौथो वाग्मती गोल्डकप फुटबल प्रतियोगिताको फाइनल पुगेको छ । वाग्मती गाउँपालिकास्थित जनता माविको मैदानमा अफ्रिकनले टाइब्रेकरमा ५–३ को जित पायो ।
मकवानपुर — साबिकको विजेता जावलाखेल युथ क्लबलाई टाइब्रेकरमा पराजित गर्दै विदेशी टोली अफ्रिकन रुट्स एसोसिएसन क्यामरुन चौथो वाग्मती गोल्डकप फुटबल प्रतियोगिताको फाइनल पुगेको छ । वाग्मती गाउँपालिकास्थित जनता माविको मैदानमा अफ्रिकनले टाइब्रेकरमा ५–३ को जित पायो ।निर्धारित समय गोलरहित बराबरीमा टुंगिएपछि टाइब्रेकरको सहारा लिइएको थियो । टाइब्रेकरमा अफ्रिकनका केओटे, रिम, इबोर्डे, माखोभ र मौसाले गोल गरे । जावलाखेलका फोडे फोफना, गौरव श्रेष्ठ र आमिर श्रेष्ठको प्रहार गोलमा परिणत भयो ।जावलाखेलका रूपबहादुर लामाको प्रहार क्यामरुनका गोलरक्षक डीएस सिल्भियोले बचाए । ८२ औं मिनेटमा अफ्रिकन रुट्स दस खेलाडीमा सीमित भयो । खेलमा खराब फाउल गरेबापत यानिकले दोहोरो पहेंलो कार्ड पाए । म्यान अफ द म्याच जावलाखेलका डिफेन्डर सीमान्त थापा भए । उनले ५ हजार रुपैयाँ पाए ।शनिबार दोस्रो सेमिफाइनलमा थ्रीस्टार र वाग्मती युथ क्लब सर्लाहीबीच प्रतिस्पर्धा हुँदै छ ।